stanford-oval/wikipedia huggingface dataset:
Hampshire
Hallinto

Hampshiren paikallishallinto on jaettu kolmeen tasoon kaikkialla muualla paitsi Southamptonissa ja Portsmouthissa, joiden alueella kaupunginvaltuustot vastaavat kaikkien palveluiden tuottamisesta asukkaille. Muualla ylintä päätösvaltaa käyttää Winchesterissä kokoontuva kreivikunnanvaltuusto, joka on kooltaan Englannin kolmanneksi suurin kreivikunnanvaltuusto. Toiminta-alueellaan se vastaa suurimmasta osasta asukkaiden lakisääteisistä palveluista, muun muassa opetuksesta, kirjastoista, sosiaalipalveluista ja tiettyjen julkisten alueiden kaavoituksesta. Sen alaisuudessa toimii yksitoista hallintopiiriä, jotka hoitavat loput palveluista, esimerkiksi jätehuollon ja asuntorakentamisen kaavoittamisen.
| 1>  taso | 2>  taso | Tyyppi | Väkiluku (2021) | Pinta-ala (km²) |
| --- | --- | --- | --- | --- |
| Hampshire (kk.) | Test Valley | kp. | 130 000 | 628 |
| Hampshire (kk.) | Basingstoke ja Deane | ” | 185 000 | 634 |
| Hampshire (kk.) | Hart | hp. | 99 000 | 215 |
| Hampshire (kk.) | Rushmoor | kp. | 100 000 | 39 |
| Hampshire (kk.) | Winchester | ” | 127 000 | 661 |
| Hampshire (kk.) | East Hampshire | hp. | 126 000 | 514 |
| Hampshire (kk.) | New Forest | ” | 176 000 | 753 |
| Hampshire (kk.) | Eastleigh | kp. | 136 000 | 80 |
| Hampshire (kk.) | Fareham | ” | 115 000 | 74 |
| Hampshire (kk.) | Gosport | ” | 82 000 | 25 |
| Hampshire (kk.) | Havant | ” | 124 000 | 55 |
| Southampton | Southampton | yhp. | 249 000 | 50 |
| Portsmouth | Portsmouth | ” | 208 000 | 40 |
Office for National Statisticsin mukaan Hampshiressä oli joulukuussa 2023 yhteensä 269 kuntaa, joista useimmilla oli oma vaaleilla valittu kunnanvaltuustonsa. Kunnilla on ylempiin tasoihin nähden varsin vähän päätäntävaltaa: ne osallistuvat neuvoa-antavassa asemassa kaavoitukseen ja päättävät itsenäisesti muun muassa kuntien leikkipaikoista, bussikatoksista ja yhteisötiloista. Kreivikuntaan kuuluu myös joitakin alueita (pääasiassa isoja kaupunkeja), joissa ei ole kunnallista itsehallintoa ja kaikki päätökset tehdään hallinnon ylemmillä tasoilla. Tällaisia alueita ovat muun muassa Southampton, Portsmouth, Basingstoke ja Winchester.
Yhdistyneen kuningaskunnan hallitsija nimittää kaikkiin muodollisiin kreivikuntiin edustajikseen lordiluutnantin ja suurseriffin. Hampshiren lordiluutnanttina on toiminut syyskuusta 2014 lähtien Nigel Atkinson, Esq. Lordiluutnantin tehtäviin kuuluu järjestää kuninkaallisten vierailuja kreivikuntaan, myöntää monarkin puolesta tiettyjä kunniamerkkejä, arvonimiä ja palkintoja ja toimia armeijan yhteyshenkilönä. Lordiluutantti jatkaa tehtävässä tavallisesti 75-vuotiaaksi asti, ja hän voi nimittää itselleen varaluutantin ja useita apulaisluutnantteja. Suurseriffi nimitetään yhdeksi vuodeksi kerrallaan, ja hänen päätehtäviään ovat ylioikeuden tuomareiden palveleminen näiden Hampshireen suuntautuvilla työmatkoilla ja lordiluutnantin avustaminen kuninkaallisten vierailujen järjestämisessä. Lisäksi hän tukee ja edistää aktiivisesti eri oikeusistuinten, viranomaisten ja vapaaehtoisjärjestöjen toimintaa.
Väestö

Vuonna 2021 Hampshiren muodollisessa kreivikunnassa oli noin 1 860 000 asukasta ja suurimpia asutuskeskuksia olivat:
| Asutuskeskus | Hallinnollinen alue | Väkiluku (2021) | Lähde |
| --- | --- | --- | --- |
| Southampton | Southampton | 250 000 |  |
| Portsmouth | Portsmouth | 223 000 |  |
| Basingstoke | Basingstoke ja Deane | 117 000 |  |
| Gosport | Eastleigh | 70 000 |  |
| Farnborough | Rushmoor | 61 000 |  |
| Andover | Test Valley | 48 000 |  |
| Winchester | Winchester | 48 000 |  |
| Eastleigh | Eastleigh | 48 000 |  |
| Havant | Havant | 47 000 |  |
| Fareham | Fareham | 43 000 |  |
| Aldershot | Rushmoor | 40 000 |  |
| Fleet | Hart | 38 000 |  |
Tunnukset > Lippu

Hampshiren lipussa on kultaiseen ja punaiseen katkoisella pohjalla punavalkoinen ruusu ja kultainen kruunu. Kruunu ja ruusu ovat olleet kreivikunnan symboli jo vuosisatojen ajan. Lipun suunnitteli Brady Ells Jason Saberin alkuperäisidean pohjalta ja se hyväksyttiin virallisesti maaliskuussa 2019.
Tunnukset > Pyhän Swithunin päivä

Hampshiren kreivikuntapäivää vietetään heinäkuun 15. päivänä Pyhän Swithunin muistoksi.
Tunnukset > Nimikkokukka

Vuonna 2004 Hampshiren nimikkokukaksi valittiin koiranruusu Plantlife International -järjestön pitämässä yleisöäänestyksessä.
Aiheesta muualla

Wikimedia Commonsissa on kuvia tai muita tiedostoja aiheesta .
– Virallinen kotisivu. (englanniksi)
Southampton Water johtaa Southamptonista Solentinsalmeen.
Hampshiren kreivikunnantalo Winchesterissä.
Test Valley
Basingstoke ja Dean
Hart
Rushmoor
Winchester
East Hampshire
New Forest
Southampton
Eastleigh
Fareham
Gosport
Portsmouth
Havant
Hampshiren kunnat.
Southamptonia Netleyn sairaalasta.
Charlie Cook

| Charlie Cook |
| --- | --- |

Henkilötiedot
Syntynyt: 22. lokakuuta 1982 (ikä 41) Port Huron, MI, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  180 cm
Paino:  85 kg
Pelaajaura
Pääsarjaura:  2007–
Aik. seurat:  Cornell University (NCAA) Philadelphia Phantoms (AHL) Binghamton Senators (AHL) HIFK (SML) Tappara (SML) Lukko (SML) MODO Hockey (SEL) HC Davos (NLA) SCL Tigers (NLA) Hamburg Freezers (DEL) Las Vegas Wranglers (ECHL) VIK Västerås HK (SHL)
Charlie Cook (s. 22. lokakuuta 1982 Port Huron, Michigan, Yhdysvallat) on yhdysvaltalainen jääkiekkopuolustaja, joka on viimeksi edustanut Ruotsin SHL:ssa pelaavaa Västeråsia kaudella 2015–2016. Rightin puolustaja on hyvä liikkumaan ja pelaamaan ylivoimaa mutta on kohtuullisen hyvä myös puolustussuuntaan.
Ura

Cook pelasi vuodet 2001–2005 NCAA-liigassa Cornell Universityn joukkueessa. Hän voitti siellä ECAC:n mestaruuden vuosina 2003 ja 2005 sekä kaudella 2004–2005 hänet valittiin ECAC:n toiseen tähdistökentälliseen. Kevääksi 2005 Cook siirtyi AHL-joukkue Philadelphia Phantomsin riveihin. Hän pelasi AHL:ssä yhden runkosarjaottelun ja kolme playoff-ottelua. Cook voitti kauden päätteeksi Calder Cupin. Hän jatkoi joukkueessa vielä kauden 2005–2006.
Heinäkuussa 2006 NHL-varaamaton Cook teki vuoden mittaisen sopimuksen Ottawa Senatorsin kanssa. Hän pelasi koko kauden 2006–2007 AHL-joukkue Binghamton Senatorsissa. Cook oli tehoilla 11+24=35 Senatorsin tehokkain puolustaja. Hän siirtyi kaudeksi 2007–2008 joukkuetoverinsa Ryan Vescen kanssa SM-liigajoukkue HIFK:hon. Cook pelasi 38 ottelua tehoin 2+13=15. Hän teki kymmenen pistettä 12 viimeisessä HIFK-ottelussaan. Hyvistä esityksistä huolimatta HIFK ja Cook purkivat sopimuksen tammikuussa 2008 joukkueen hankittua viidenneksi ulkomaalaispelaajakseen tšekkiläispuolustaja Libor Ustrnulin. Tuolloin SM-liigassa ulkomaalaiskiintiö oli neljä pelaajaa joukkuetta kohden. Päivää myöhemmin HIFK-sopimuksen purkamisen jälkeen Cook siirtyi loppukauden kattavalla sopimuksella Tšekin Extraliigan HC Sparta Prahaan.
Cook palasi SM-liigaan kesäkuussa 2008, kun hän teki 1+1-vuotisen sopimuksen Tapparan kanssa. Joukkue oli hänen perässään jo saman vuoden tammikuussa, ennen kuin Cook siirtyi Sparta Prahaan. Hän ei kuitenkaan onnistunut vakuuttamaan Tapparan seurajohtoa ja siirtyi 18 pelaamansa ottelun jälkeen Rauman Lukkoon marraskuussa 2008. Cook sai Lukossa paljon vastuuta ja hän teki tammikuussa 2009 vuoden mittaisen jatkosopimuksen. Kaudella 2009–2010 Cook teki tehot 10+15=25, joilla hän oli Lukon toiseksi tehokkain puolustaja. Hän keräsi runkosarjassa 137 jäähyminuuttia ollen jäähypörssin neljäs HIFK:n Markus Kankaanperän kanssa.
Huhtikuussa 2010 Cook teki vuoden mittaisen sopimuksen Elitserien-joukkue MODOn kanssa. Hän ehti pelata 22 ottelua tehoin 1+5=6, kunnes Cook ja MODO purkivat sopimuksensa marraskuussa 2010 johtuen pelillisistä syistä. Samalla joukkueesta lähti myös Cookin maanmies Niko Dimitrakos. Hän siirtyi joulukuussa 2010 Sveitsin liigan HC Davosiin, josta jatkoi tammikuussa 2011 saman liigan SCL Tigersiin. Kaudeksi 2011–2012 hän siirtyi DEL-liigassa pelaavaan Hamburg Freezersiin.
Centurio

Centurio itävaltalaisen historiayhdistyksen näytöksessä
Centurio (lat.) tai kenturio eli sadanpäämies on upseerin palvelusarvo, joka oli käytössä mm. antiikin Rooman armeijassa ja joka vastasi suunnilleen nykyistä komppanian päällikköä (kapteenia). Sadanpäämies komensi taistelussa ja taistelun ulkopuolella sadan miehen vahvuista yksikköä, centuriaa. Centurian koko vaihteli ajan ja yksikön myötä, ja saattoi tosiasiassa olla vahvuudeltaan mitä hyvänsä 30 ja 200 yksittäisen taistelijan välillä.
Osa sadanpäämiehistä tuli suoraan Rooman ylhäisistä, osa yleni palveltuaan armeijassa miehistössä ja aliupseerina. Centurio-termi oli myös verrattavissa nykyiseen upseerin arvoon. Centurion arvoja oli useampia, mm. centuriones ordinarii, centuriaa komentavat sadanpäämiehet sekä centuriones supernumerarii, ylemmät upseerit, joiden varsinaisen tittelit määräytyivät palvelustehtävien mukaan. Ylempiä, manipulia komentavia upseereja kutsuttiin nimityksillä hastatus prior, princeps prior ja pilus prior, joista yleensä suomenkielisissä teksteissä on käytetty sanaa priori. Heidän apunaan ja varamiehinään toimivat upseerit olivat hastatus posterior, princeps posterior sekä pilus posterior. Primus pilus tai primipilus, "ensimmäinen keihäs", oli legioonan korkea-arvoisin centurio ja samalla erittäin arvovaltainen henkilö.
Muitakin tehtävien mukaisia erityisupseerin arvoja oli käytössä. Näitä olivat mm. centurio stratorum, joka huolehti provinssien hallinnollisista tehtävistä, centuriones exercitatores, jotka olivat koulutuksesta vastaavia upseereja, ja centuriones lanceariorum, jotka johtivat antesignani- tai lancearii-nimellä tunnettuja raskaamman jalkaväen yksikköjä.
Aiheesta muualla

Kuvia tai muita tiedostoja aiheesta Centurio Wikimedia Commonsissa
Can de Palleiro

| Can de palleiro |
| --- | --- |

Avaintiedot
Alkuperämaa:   Galicia,  Espanja
Määrä:  ei Suomessa
Rodun syntyaika:  hyvin vanha
Alkuperäinen käyttö:  paimenkoira
Nykyinen käyttö:  paimen- ja vahtikoira
Muita nimityksiä:  Perro Palleiro, Palleiro Shepherd Dog, Galician Palleiro Dog, Palleiro, Galician Cattle Dog, Can do Gando, Can das Vacas, Can da Casa, Can Lobo, Can Lobeiro, Pastor Celta, Celtic Shepherd
FCI-luokitus:  ei
Ulkonäkö
Paino:  uros 30–38 kg, narttu 25–33 kg
Säkäkorkeus:  uros 59–65 cm, narttu 57–63 cm
Väritys:  musta, ruskea, hiekka, kaneli tai harmaan kirjava
Can de palleiro (can = koira, de= jostakin, jonkun, palleiro = olkivarasto) on koirarotu, joka muistuttaa ulkoisesti paljon saksanpaimenkoiraa, paitsi että siltä puuttuu schäferille ominainen jyrkästi laskeva selkälinja. Rotu on kotoisin Galician maakunnasta Luoteis-Espanjasta läheltä Portugalin rajaa.
Ulkomuoto

Can de palleiro on keskikokoinen karjakoira. Se on tyypiltään maatiaismainen, vankkarunkoinen ja etäisesti susimainen. Profiili on suora, mittasuhteet tasapainoiset, rakenne voimakas, lihaksisto kestävä ja luusto leveä. Nartuilla on kevyempi ulkomuoto ja pitkänomaiset mittasuhteet. Voimakkaasta luustosta huolimatta liikkeet ovat nopeat.
Urosten säkäkorkeus on 59–65 cm ja narttujen 57–63 cm. Urokset painavat 30–38 kg ja nartut 25–33 kg. Karvapeite on tuuhea ja tiivis. Se on yleensä yksivärinen, mutta voi olla myös harmaan kirjava. Yksivärinen turkki voi olla a) ruskea: vaalea hiekansävy, kaneli, punaruskea tai tumma pähkinänruskea b) musta.
Luonne

Tätä paimenkoiraa käytetään myös vahtimiseen, ja se on kuuluisa älykkyydestään ja rohkeudestaan. Se on voimakastahtoinen ja vieraita kohtaan varautunut, mutta omistajaansa kohtaan äärimmäisen uskollinen. Perheensä parissa se on herttainen ja tyyni, sillä se on tyypillisen karjakoiran tapaan tasapainoinen ja vakaa.
Alkuperä

Rodun kantamuoto, indoeurooppalainen karjakoira, oli myös keskieurooppalaisten maalaiskoirien esi-isä. Pohjoiseurooppalaiset kansat toivat mukanaan koiria Iberian niemimaalle. Galicialaiset arvostavat can de palleiroa suuresti ja se tunnetaan heidän alueellaan hyvin kyseisellä nimellä. Se on sukua kantarotunsa kautta mm. saksanpaimenkoiralle, hollanninpaimenkoiralle, belgianpaimenkoiralle, picardienpaimenkoiralle ja castro laboreironkoiralle. Se on historiansa aikana risteytynyt usein saksanpaimenkoiran kanssa, mikä selittää hyvin samankaltaisen ulkomuodon.
Nykyisin rotu on rajallisen lukumääränsä vuoksi uhanalainen, ja sitä esiintyy lähinnä Pontevedran kunnista Agoladassa, Dozonissa, Lalinissa ja Rodeirossa, Ourensen kunnista Allarizissa, A Mercassa, Celanovassa, O Irixossa ja Xinzo de Limiassa, Lugon alueilta Os Ancaresissa sekä eri puolilta A Coruñaa. Oma paikallinen rotuyhdistys Club da Raza Can de Palleiro tekee kovasti töitä pyrkimyksenään säilyttää pieni kanta hengissä.
Aiheesta muualla

www.clubcandepalleiro.com
Xunta de Galicia (Consellería do Medio Rural) - Can de Palleiro (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Can_de_Palleiro
Can de Palleiro
Can de Palleiron pääprofiili
Can de palleiron pentuja
Käännös suomeksi
CD-19 (1944)

| CD-19 |
| --- | --- |

Aluksen vaiheet
Rakentaja:  Nihon Kōkan, Tsurumi
Kölinlasku:  15. joulukuuta 1943
Laskettu vesille:  28. helmikuuta 1944
Palveluskäyttöön:  28. huhtikuuta 1944
Poistui palveluskäytöstä:  10. maaliskuuta 1945
Loppuvaihe:  upotettu 12. tammikuuta 1945
Tekniset tiedot
Uppouma:  745 t (standardi)
Pituus:  66,9 m (vesiraja) 67,5 m (kokonaispituus)
Leveys:  8,4 m
Syväys:  2,9 m
Koneteho:  1 900 bhp
Nopeus:  16,5 solmua
Miehistöä:  136
Aseistus
Aseistus:  2 × 12 cm/45 tykkiä 6 × 25 mm tyyppi 96 -ilmatorjuntatykkiä 120 × syvyyspommia
CD-19 oli keisarillisen Japanin laivaston C-tyypin saattaja toisessa maailmansodassa.
Valmistus

Alus tilattiin vuoden 1944 hankinnoissa Nihon Kōkanin Tsurumin telakalta, missä köli laskettiin 15. joulukuuta 1943. Alus laskettiin vesille 28. helmikuuta 1944 ja otettiin palvelukseen 28. huhtikuuta.
Palvelus

Alus upposi 12. tammikuuta 1945 ilmahyökkäyksessä Ranskan Indokiinan rannikolla ja poistettiin alusluettelosta 10. maaliskuuta.
Henrik Ehrnrooth

Henrik Ehrnrooth viittaa seuraaviin henkilöihin:
Henrik Ehrnrooth (s. 1954), MMK, DE, sijoittaja, Otava-konsernin, Caverionin ja Pöyryn hallituksien puheenjohtaja
Henrik Ehrnrooth (s. 1960), ratsastusvalmentaja, esteratsastaja
Henrik Ehrnrooth (s. 1969), ekonomi, Kone Oyj:n toimitusjohtaja 2014–2023
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Henrik Ehrnrooth”, voi hakea sivunnimihaulla, laajalla sivunnimihaulla tai tekstihaulla.
Champenois

| Champenois |
| --- | --- |

Oma nimi:  champaignat
Tiedot
Alue:   Belgia  Ranska
Kirjaimisto:  latinalainen
Kielitieteellinen luokitus
Kielikunta:  indoeurooppalaiset kielet
Kieliryhmä:  romaaniset kielet länsiromaaniset kielet galloromaaniset kielet d'oïl-kielet
 Ohje 
Champenois (lou champaignat) on romaaninen kieli, joka lasketaan kuuluvaksi Pohjois-Ranskassa puhuttaviin D’oïl-kieliin. Sitä puhuu vähemmistö ihmisistä Champagnen ja Île-de-Francen maakunnissa Ranskassa sekä muutamassa Etelä-Belgian kaupungissa.
Champenois on luokiteltu Ranskassa alueelliseksi kieleksi, ja sillä on myös tunnustettu alueellisen kielen asema Valloniassa, Belgian alueella. Champenoisia pidetään uhanalaisena kielenä Unescon uhanalaisten kielten punaisessa kirjassa.
Caitlin Stasey

Caitlin Stasey vuonna 2017.
Caitlin Jean Stasey (s. 1. toukokuuta 1990 Melbourne, Australia) on australialainen näyttelijä, joka tunnetaan Rachel Kinskin roolista Neighbours-televisiosarjassa. Hän esiintyi sarjassa elokuusta 2005 helmikuuhun 2009. Elokuvadebyyttinsä Stasey teki australialaisessa nuortenkirjafilmatisoinnissa Huomenna taistelun alettua vuonna 2010. Vuodesta 2013 hän on näytellyt Kenna-hovineitoa televisiosarjassa Valtiatar.
Stasey vaihtoi näyttelijästä aikuisviihde-elokuvien ohjaajaksi helmikuussa 2021. Hän aloittaa uransa pornoalalla naisjohtoisella Afterglow-sivustolla.
Aiheesta muualla

Caitlin Stasey Internet Movie Databasessa. (englanniksi)
Champfromier

| Champfromier |
| --- | --- |

 Champfromier
 Koordinaatit: 46°12′00″N, 5°49′00″E 
Valtio:  Ranska
Alue:  Auvergne-Rhône-Alpes
Departementti:  Ain
Arrondissementti:  Nantua
Pinta-ala:  
 – Kokonaispinta-ala:  32,4 km²
Väkiluku (2021):  718
 – Väestötiheys:  22 as./km²
Postinumero:  01410
Suuntanumero(t):  01081 (INSEE-koodi)
Infobox OKVirheellinen NIMI-arvo: 
Champfromier on kunta Ainin departementissa Auvergne-Rhône-Alpesin hallintoalueella Ranskassa. Kunnassa oli 718 asukasta vuoden 2021 väestönlaskennassa. Champfromierin pinta-ala on 32,4 neliökilometriä.
Caitriona Murphy

| Caitriona Murphy> Henkilötiedot |
| --- | --- |
Syntynyt: 1987
Näyttelijä
Taiteilijanimet:  Catrona Murphy Catriona Murphy
Aktiivisena:  1999–
Merkittävät roolit:  Hilary (Beyblade V-Force)
Aiheesta muualla
IMDb 
Caitriona Murphy (s. 1987 [lähde? ]) on kanadalainen ääninäyttelijä. Hänen tunnetuin ääniroolinsa on Hilary sarjassa Beyblade V-Force ja Beyblade G-Revolution.
Aiheesta muualla

CrystalAcids
Can You Feel the Love Tonight

| ”Can You Feel the Love Tonight” Elton John |
| --- | --- | --- |

Singlen tiedot
 Äänitetty : 1993
 Julkaistu: 12. toukokuuta 1994
 Formaatti: vinyylilevy, CD, kasetti
 Tekijä(t): Tim Rice Elton John
 Tuottaja(t): Chris Thomas
 Tyylilaji: pop
 Kesto: 03.59
 Levy-yhtiö: Walt Disney
Elton Johnin muut singlet
| ”Ain't Nothing Like the Real Thing” 1994 | ”Can You Feel the Love Tonight” 1994 | ”Circle of Life” 1994 |
Leijonakuningas-elokuvan muut julkaisut
| ”I Just Can't Wait to Be King” 1994 | ”Can You Feel the Love Tonight” 1994 |   |
"Can You Feel the Love Tonight" (suom. Tunnetko tään rakkauden) on Oscar-palkittu kappale Disneyn vuoden 1994 animaatioelokuvasta Leijonakuningas, jonka on säveltänyt Elton John ja sanoittanut Tim Rice. Se oli listahitti Isossa-Britanniassa päästen korkeimmillaan sijalle #14 Britannian singlelistalla. Se saavutti jopa enemmän suosiota Yhdysvalloissa, jossa sen korkein sijoitus oli #4 Yhdysvaltain Billboard Hot 100 -listalla. Laulu oli listahitti Ranskassa.
Historia

Elokuvan englanninkielisessä versiossa kappaleen esittävät Kristle Edwards, Joseph Williams, Sally Dworsky, Nathan Lane ja Ernie Sabella, mutta lopullisen version esitti Elton John. Kappale palkittiin vuonna 1994 parhaan laulun Oscar-palkinnolla ja parhaan kappaleen Golden Globe -palkinnolla. Elton John sai suorituksestaan myös Grammy-palkinnon.
Cover-versiot

Australialainen pop-tähti Dannii Minogue esitti kappaleen Britannian Disney TV -specialissa.
Vuonna 1997 Hank Marvin teki kappaleesta instrumental-version albumilleen Hank Plays the music of  Tim Rice & Andrew Lloyd Webber.
Vuonna 2000 kappaleesta teki cover-version Annie Lennox
Vuonna 2002 kappaleesta teki cover-version S Club
Vuonna 2004 kappaleesta teki cover-version American Idol -finalisti William Hung debyyttialbumilleen.
Vuonna 2006 kappaleesta cover-version tekivät Sara Paxton ja tšekkiläinen laulaja Zbyněk Drda.
Vuonna 2006 Helena Blackman lauloi kappaleen brittiläisessä tositelevisio-ohjelmassa How Do You Solve A Problem Like Maria.
Vuonna 2007 Joe McElderry lauloi kappaleen X Factorissa
Vuonna 2008 kappaleesta tekivät cover-version Elliott Yamin, Choo Choo Soul, Billy Jon Coogan, Phil Stacey ja Jadakiss
Vuonna 2010 kappaleesta teki cover-version Loading Ready Run
Vuonna 2010 saksalainen laulaja Helene Fischer esitti kappaleen "So wie ich bin" -kiertueellaan
Edesmennyt makedonialainen pop-tähti Toše Proeski teki kappaleesta cover-version, joka julkaistiin hänen syntymäpäivänään
Listasijoitukset ja saavutukset eri maissa

| Singlelistat vuonna 1994 | Paras sijoitus |
| --- | --- |
Australian ARIA singlelista: 9.
Itävallan singlelista: 4.
Ranskan SNEP singlelista: 1.
Saksan singlelista: 14.
Irlannin singlelista: 9.
Uuden-Seelannin RIANZ singlelista: 7.
Ruotsin singlelista: 2.
Ison-Britannian singlelista: 14.
Yhdysvaltojen Billboard Hot 100 -lista: 4.
Yhdysvaltojen Billboard Top 40 Mainstream -lista: 3.
Yhdysvaltojen Billboard Hot Adult Contemporary Tracks -lista: 1.
Singlelistat vuonna 1995: Paras sijoitus
Alankomaiden Mega Top 100 -lista: 14.
Norjan singlelista: 4.
Sveitsin singlelista: 10.
Listasijoitukset ja saavutukset eri maissa > "Year-end"-listat

| Singlelistat vuonna 1994 | Sija |
| --- | --- |
Ranskan singlelista: 18.
Yhdysvaltojen Billboard Hot 100: 18.
Singlelista(t) vuonna 1995: Sija
Ranskan singlelista: 23.
Listasijoitukset ja saavutukset eri maissa > Saavutukset

| Maa | Saavutus | Päivämäärä | Myytyjä kappaleita |
| --- | --- | --- | --- |
| Itävalta | kultalevy | helmikuun 6. 1995 | 15,000 |
| Ranska | hopealevy | joulukuun 21. 1994 | 125,000 |
| Ruotsi | platinalevy | maaliskuun 29. 1995 | 20,000 |
| Yhdysvallat | kultalevy | elokuun 17. 1994 | 500,000 |

Käännös suomeksi
Centurion

| Centurion |
| --- | --- |
 Ruotsalainen Centurion ”Stridsvagn 102”
Valmistushistoria
Valmistusmaa:   Iso-Britannia
Tekniset tiedot
Pituus:  
– putki edessä:  9,85 m
– pelkkä runko:  7,60 m
Leveys:  3,39 m
Korkeus:  3,01 m
Taistelupaino:  52 000 kg
Telaketjut:  Horstmann
Maksiminopeus:  
– tiellä:  35 km/h
Toimintasäde:  450 km
Pääase:  105 mm L7 rihlattu tykki
Muu aseistus:  1x .30 cal Browning MG
Panssarointi:  152 mm
Moottori:  Rolls-Royce Meteor
– hevosvoimat:  650 hv
– kilowattia:  480 kW
Miehistö:  4
Centurion oli Britannian toisen maailmansodan jälkeen käyttöön otettu taistelupanssarivaunu, jota pidetään yhtenä parhaista Britanniassa valmistetuista panssarivaunuista. Suunnittelu tapahtui sodan aikana, mutta vaunu ei ehtinyt mukaan taisteluihin. Vaunun prototyyppi valmistui vuonna 1945. Ensimmäisissä vaunuissa oli 76,2 mm O.Q.F 17-pounder -kanuuna, joka korvattiin ensin 83,4 mm 20-naulaisella ja myöhemmin kuuluisalla Vickersin 105 mm L7:llä. Korean sodassa vaunu osoittautui suorituskyvyltään paremmaksi kuin silloiset yhdysvaltalaiset ja neuvostoliittolaiset vaunut.
Centurion-taistelupanssarivaunujen tuotanto päättyi vuonna 1962, jolloin arviolta 4 500 vaunuyksilöä oli ehditty valmistaa. Centurion on palvellut myös Israelin sodissa. Vaunua myytiin useaan eri maahan ja pieni määrä Centurioneja säilyi käytössä 1990-luvulle asti. Israelin puolustusvoimilla IDF:lla oli Centurioneja käytössä vielä 2006 pioneeripanssarivaunuina. Yksi keskeinen syy tämän vaunutyypin saavuttamalle arvostukselle oli sen helppo muunneltavuus eli kehityskelpoisuus. Etelä-Afrikan asevoimat käyttää edelleen Olifant-taistelupanssarivaunua, joka on kehitelty Centurionin pohjalta.
Vaunutyypistä tehtiin lukuisia eri muunnosversioita, kuten AVRE- ja siltavaunut. Muunnetuista vaunutyypeistä esimerkiksi amfibioevakuointivaunu oli käytössä niinkin myöhään kuin Falklandin sodassa.
Centurion-panssarivaunu.
Aiheesta muualla

http://www.militaryfactory.com/armor/detail.asp?armor_id=13
http://www.army-guide.com/eng/product903.html
Kuvia tai muita tiedostoja aiheesta Centurion Wikimedia Commonsissa
CD-17 (1944)

| CD-17 |
| --- | --- |
 CD-17

Aluksen vaiheet
Rakentaja:  Nihon Kōkan, Tsurumi
Kölinlasku:  15. joulukuuta 1943
Laskettu vesille:  26. helmikuuta 1944
Palveluskäyttöön:  13. huhtikuuta 1944
Poistui palveluskäytöstä:  10. maaliskuuta 1945
Loppuvaihe:  upotettu 12. tammikuuta 1945
Tekniset tiedot
Uppouma:  745 t (standardi)
Pituus:  66,9 m (vesiraja) 67,5 m (kokonaispituus)
Leveys:  8,4 m
Syväys:  2,9 m
Koneteho:  1 900 bhp
Nopeus:  16,5 solmua
Miehistöä:  136
Aseistus
Aseistus:  2 × 12 cm/45 tykkiä 6 × 25 mm tyyppi 96 -ilmatorjuntatykkiä 120 × syvyyspommia
CD-17 oli keisarillisen Japanin laivaston C-tyypin saattaja toisessa maailmansodassa.
Valmistus

Alus tilattiin vuoden 1944 hankinnoissa Nihon Kōkanin Tsurumin telakalta, missä köli laskettiin 15. joulukuuta 1943. Alus laskettiin vesille 26. helmikuuta 1944 ja otettiin palvelukseen 13. huhtikuuta.
Palvelus

Alus upposi 12. tammikuuta 1945 ilmahyökkäyksessä Ranskan Indokiinan rannikolla ja poistettiin alusluettelosta 10. maaliskuuta.